باير نومونه
بایر نومونه یا بایر تسميه په انګلیسي د ستورو د نومولو هغه سيسټم چې الماني ستورپوه يوهان باير په کې د خپل اسماني اتلس يورانوميټريا لپاره جوړ کړی و. باير په دې سیسټم کې د ستورو نومونه داسې ايښي چې د اسماني صورت د نامه له اضافي حالت سره یې يوناني کوچني توري لکه الفا ، بېټا ، ګاما یا لاتيني توري لکه ، ، يوځای کړي دي. د بېلګې په ډول، د غويي اسماني صورت پر يوه ستوري دبران یې د یا نوم ايښی چې د غويي الفا معنا لري. په دې سیسټم کې د يوناني الفبا ټول څلرويشت توري او د لاتيني الفبا له او پرته څلرويشت توري کارېږي په داسې حال کې چې د لاتيني الفبا لومړی توری لوی او نور ټول واړه ليکل کېږي. باير يوناني او لاتيني توري زياتره د ستورو ډلو ته د هغوی د روښانتيا له مخې او کله نا کله د هغوی د موقعيت له مخې کارولي دي. د بېلګې په ډول، الفا په دېرشو اسمانی صورتونو کې د روښانه ستوري نوم نه دی او څلور صورتونه لکه بادبان یا بېړۍشا خو داسې هم شته چې الفا والا ستوري بېخي نه لري.